S-58/2012

Mál þetta, sem tekið var til dóms 19. þessa mánaðar er höfðað af lögreglustjóranum á Blönduósi 20. nóvember 2012, á hendur Ó-kk-þgf I-kk-þgf Ó-kk-þgf, fæddum 6. september 1998, til heimilis að Oddagötu 1, Skagaströnd,

„1. fyrir umferðarlagabrot með því að hafa aðfararnótt föstudagsins 20. júlí 2012, um kl. 02:05, ekið bifreið með skráningarnúmerinu MD-852, eftir Norðurlandsvegi á vegarkafla í gegnum Blönduós, sviptur ökurétti ævilangt og óhæfur til að stjórna bifreiðinni örugglega vegna áhrifa tetrahýdrókannabínólsýru (tetrahýdrókannabínól í blóði kærða mældist 4,5 ng/ml), uns lögreglan stöðvaði akstur hans til móts við gatnamót Norðurlandsvegar og Skagastrandarvegar í Austur-Húnavatnssýslu.

Telst þetta varða við 1. sbr. 2. mgr. 45. gr. a. og 1. mgr. 48. gr. umferðarlaga nr. 50/1987, sbr. 1. mgr. 100. gr. sömu laga, sbr. 5. gr. laga nr. 66/2006 og 3. gr. laga nr. 24/2007.

2. fyrir fíkniefnalagabrot, með því að hafa á ofangreindum stað og tíma, haft 2,07 grömm af tóbaksblönduðu kannabisefni í vörslum sínum, en efnin fundust við leit lögreglu í bifreiðinni MD-852, í veski í eigu kærða sem geymt var í hólfi milli framsæta bifreiðarinnar.

Telst þetta varða við 2. gr. sbr. 5. og 6. gr. laga um ávana- og fíkniefni nr. 65/1974 með síðari breytingum og 2. gr. sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

3. fyrir umferðarlagabrot með því að hafa miðvikudagskvöldið 15. ágúst 2012, um kl. 23:32 ekið bifreið með skráningarnúmerinu MD-852, frá verslun N1 á Blönduósi og eftir Norðurlandsvegi, sviptur ökurétti ævilangt og óhæfur til að stjórna bifreiðinni örugglega vegna áhrifa tetrahýdrókannabínólsýru (tetrahýdrókannabínól í blóði kærða mældist 1,7 ng/ml), uns lögreglan stöðvaði akstur hans til móts við húsnæði Laxaseturs Íslands ehf. að Efstubraut 1 á Blönduósi.

Telst þetta varða við 1. sbr. 2. mgr. 45. gr. a. og 1. mgr. 48. gr. umferðarlaga nr. 50/1987, sbr. 1. mgr. 100. gr. sömu laga, sbr. 5. gr. laga nr. 66/2006 og 3. gr. laga nr. 24/2007.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að ákærða verði gert að sæta upptöku á framangreindum fíkniefnum, sem lagt var hald á skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.“

Ákærði krefst vægustu refsingar sem lög frekast heimila.

Fyrirkall var gefið út og að því stefnt að þingfesta málið 11. desember sl. Birting á því fyrirkalli tókst ekki. Nýtt fyrirkall var gefið út og málið þingfest 8. janúar sl. Ákærði óskaði eftir því við birtingu fyrirkallsins að V-kk-nf H-kk-nf V-kk-nf hæstaréttarlögmaður yrði skipaður verjandi hans í málinu og var orðið við þeirri ósk ákærða. Við þingfestingu málsins boðaði verjandi forföll fyrir hönd ákærða sem þá var staddur á sjó en hann er háseti á frystitogara.

Málið var síðan tekið fyrir 19. þessa mánaðar og þá sótti ákærði þing ásamt verjanda sínum. Ákærði játaði aðspurður skýlaust háttsemi þá sem honum er í ákæru gefin að sök. Var þá ákveðið að fara með málið eftir ákvæðum 1. mgr. 164. gr. laga um meðferð sakamála nr. 88/2008. Með játningu ákærða sem er í samræmi við gögn málsins telst sannað að hann hafi gerst sekur um háttsemi þá sem í ákæru greinir og þar er réttilega færð til refsiákvæða. Það athugast að í ákæru er ákærða gefið að sök að hafa verið undir áhrifum tetrahýdrókannabínólsýru sem er ekki rétt þar sem sýra þessi er niðurbrotsefni sem myndast í þvagi þegar líkaminn vinnur úr kannabisefnum og hefur ekki áhrif á líkamann. Hins vegar er réttilega tiltekið magn tetrahýdrókannabínóls í blóði. Þetta atriði hefur ekki áhrif á niðurstöðu málsins og er ekki til þess fallið að ætla að vörnum ákærða hafi verið áfátt.

Ákærði á að baki nokkurn sakarferil en hann gekkst í febrúar á árinu 2007 undir greiðslu sektar og sviptingu ökuréttar í þrjá mánuði fyrir brot gegn 2. mgr. 37. gr. umferðarlaga. Í maí nefnt ár gekkst hann undir greiðslu sektar fyrir brot gegn lögum um ávana- og fíkniefni. Hinn 20. nóvember á sama ári var hann dæmdur til greiðslu sektar fyrir eignaspjöll, brot gegn vopnalögum, lögum um ávana- og fíkniefni, fyrir að aka undir áhrifum fíkniefna og fyrir að aka sviptur ökurétti. Í þetta sinn var hann sviptur ökurétti í 18 mánuði. Í ágúst 2008 var ákærði dæmdur til greiðslu sektar fyrir að aka undir áhrifum fíkniefna auk þess sem hann var sakfelldur fyrir brot gegn lögum um ávana- og fíkniefni. Í nóvember þetta ár var hann dæmdur í þriggja mánaða fangelsi fyrir líkamsárás en refsingin bundin skilorði. Hinn 13. júlí 2010 gekkst ákærði undir greiðslu sektar fyrir of hraðan akstur og fyrir að aka sviptur ökurétti. Í byrjun desember 2011 var ákærði dæmdur í 30 daga fangelsi fyrir ölvun við akstur auk þess sem hann var sviptur ökurétti ævilangt. Hinn 11. maí 2012 var ákærði sakfelldur fyrir akstur sviptur ökurétti og var hann þá dæmdur í 30 daga fangelsi. Loks var hann hinn 17. september sl. dæmdur í 45 daga fangelsi fyrir að aka í þrígang sviptur ökurétti auk brota gegn 1. mgr. 47. gr. a og 1. mgr. 71. gr. umferðarlaga. Brot þau sem ákærði var sakfelldur fyrir í síðastgreinda dóminum voru framin áður en dómur frá 11. maí 2012 var kveðinn upp og var honum því gerður hegningarauki.

Brot þau sem ákærði er nú sakfelldur fyrir voru framin áður en dómur frá 17. september sl. var kveðinn upp og ber því að gera honum hegningarauka sbr. 78. gr. almennra hegningarlaga nr. 19/1940 og tiltaka refsingu eftir ákvæðum 77. gr. nefndra laga nr. 19/1940. Ákærði hefur alls fjórum sinnum áður verði sakfelldur fyrir að aka sviptur ökurétti og þá hefur hann þrisvar verið sakfelldur fyrir að aka undir áhrifum ávana- og fíkniefna og fyrir ölvun við akstur. Að þessu virtu þykir refsing hans hæfilega ákveðin fangelsi í 90 daga.

Með vísan til 218. gr. laga um meðferð sakamála ber að dæma ákærða til að greiða allan sakarkostnað. Samkvæmt yfirliti sækjanda nam sakarkostnaður á rannsóknarstigi málsins 80.841 krónu og ber ákærða að greiða þann kostnað. Þá ber honum einnig að greiða þóknun verjanda síns, V-kk-ef H. V-kk-ef hæstaréttarlögmanns sem þykir hæfilega ákveðin 50.200 krónur að meðtöldum virðisaukaskatti.

Af hálfu ákæruvalds sótti málið B-kk-nf H-kk-nf fulltrúi lögreglustjórans á Blönduósi.

H-kk-nf H-kk-nf héraðsdómari kveður upp dóm þennan.

Dómsorð:

Ákærði, Ó-kk-nf I-kk-nf Ó-kk-nf, sæti fangelsi í 90 daga.

Ákærði greiði 131.041 krónu í sakarkostnað þar með talin 50.200 króna þóknun V-kk-ef H. V-kk-ef hæstaréttarlögmanns.

H-kk-nf H-kk-nf